PIHLIKSEN POSTI (PiPo) TAMMIKUU 2020  3.1.2020

Hyvää vuotta 2020!

Oppilaiden koulutyö käynnistyy joululoman jälkeen tiistaina 7.1. työjärjestyksen mukaisesti.

Uinnit alkavat heti tiistaina. Oppilaalla tulee olla mukanaan uima-asu ja pyyhe.

Henkilöstöuutisia

Joulukuun puolivälissä luokanopettaja Katja Lampinen jäi virkavapaalle. Sijaisena toimii lukuvuoden loppuun asti Kaisu Lehti-Rajaniemi.

Uutena erityisopettajana aloittaa 7.1. Suvisirkku Kunnas. Erityisopettajien työnjako muuttuu siten, että Miia Myllymäki työskentelee 1. ja 4. luokkien oppilaiden kanssa ja Suvisirkku Kunnas 2. ja 3. luokkien kanssa. Tiia Wahlroos jatkaa 5. ja 6. luokkien kanssa.

Uusina koulunkäyntiavustajina aloitti syyslukukauden lopulla Farhia Handuleh, joka työskentelee pääsääntöisesti 3. ja 4. luokissa, sekä Linda Van den Boogaert, joka työskentelee 1. luokissa.

OPINTOIHIN HAKEUTUMISEN AIKATAULUT TAMMIKUUSSA

· 6. lk:n oppilaat palauttavat oppilastietokortit luokanopettajalle viimeistään keskiviikkona 15.1. Korttiin merkitään tiedot, mihin kouluun oppilas olisi siirtymässä 7. luokalle.

· Esikoululaiset ilmoitetaan kouluun 1. luokalle Wilman kautta 7.-23.1. ja paikan päällä koululla torstaina 23.1. klo 8-10 tai klo 17 -19.

· 2. luokan oppilaalle voidaan hakea koulupaikkaa painotettuun opetukseen. Pihlajamäen ala-asteen koulussa ei ole tarjolla painotettua opetusta. Painotettua opetusta on musiikissa, nykytanssissa, kuvataiteessa, liikunnassa ja taide-ilmaisussa. Hakijoille järjestetään soveltuvuuskoe. Tarkempaa tietoa ja hakulomake löytyy Helsingin kaupungin internetsivuilta. Lomakkeen voi pyytää myös opettajalta koulusta. Lomake palautetaan omalle luokanopettajalle viimeistään 23.1.2020.

Pihlajamäen ala-asteen väki

puolesta Tomi Ojanen, rehtori